સુપ્રસિદ્ધ યાત્રાધામ ડાકોરમાં બિરાજતા રાજાધિરાજી શ્રી રણછોડરાયજી મહારાજની અષાઢી બીજ તા. ૧૪ જુલાઇના રોજ ભવ્યાતિભવ્ય ૨૪૬મી રથયાત્રા નીકળશે. આ રથયાત્રાને લઇને મંદિર દ્વારા તડામાર તૈયારીઓ ચાલી રહી છે. ૧૫૬ વર્ષ જૂના ચાંદી અને હાથીદાંત મઢેલા રથની સાફસફાઇ કરવામાં આવી હતી. ડાકોરની રથયાત્રાના ૧૦૫ વર્ષ બાદ અમદાવાદ જગન્નાથ મંદિરમાંથી રથયાત્રાનો પ્રારંભ થયો હતો. ડાકોરની ૨૪૬મી રથયાત્રા અને અમદાવાદમાં ૧૪૧મી રથયાત્રા છે.